П Р О Т О К О Л  № 15
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 23.06.2021 г. 

Днес, 23.06.2021 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:  Боян Новански – зам. председател 
       Боян Магдалинчев 
	       Стефан Гроздев 
	       Севдалин Мавров 

На заседанието присъстват: Стефка Тодорова - главен експерт-съдебна администрация и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 17.05.2021 г. до 22.06.2021 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Приема за сведение справката с предварително изразено становище по повод исканията на председателите на съдилища за периода 17.05.2021 г. до 22.06.2021 г. и
ДАВА СЪГЛАСИЕ на председателите на съдилища за обявяване и провеждане на конкурс за назначаване на съдебни служители, както следва:
	Районен съд - Благоевград – 1 щ. бр. „касиер-домакин“;
Районен съд - Велики Преслав – 1 щ. бр. „работник, поддръжка сгради“;

ДАВА СЪГЛАСИЕ на председателите на съдилища за предприемане на действия по назначаване на съдебни служители по реда на чл. 68, ал. 1, т. 4 от КТ на освободени длъжности и обявяване на конкурс за назначаване на съдебни служители за посочените длъжности, както следва:
Окръжен съд - Варна – 1 щ. бр. „призовкар-чистач“;
Районен съд - Несебър – 2 щ. бр. „съдебен деловодител“;
	
НЕ ДАВА СЪГЛАСИЕ на председателя на Районен съд – Силистра за назначаване на съдебен служител за длъжността „касиер“, свободна от 16.06.2021 г. 

2. ОТНОСНО: Становище рег. индекс № ВСС-6473/21.05.2021 г. от председателя на Административен съд София-град във връзка с решения на КСА-СК по протокол № 10/12.05.2021 г., т. 7 за съкращаване на 2 /две/ щ.бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен помощник“ по щата на Административен съд – София-град.
МОТИВИ: Изключително висока натовареност на съда, трудно преодолима през последните години. Броят на делата за разглеждане месечно от един съдия по щат за 2020 г. е 20.47, при 15.30 средно за съдиите от административните съдилища в страната. Промените в АПК и специалните закони допълнително натовариха първоинстанционните съдилища с изцяло нови за тях задължения. Назначените към момента съдебни помощници са изключително полезни и ефективно подпомагат дейността на съдиите, но са и крайно недостатъчни като брой, предвид високата натовареност на съда. 
Съотношението специализирана съдебна администрация / съдии в АдмС – София-град към момента е 1.99, при 2.14 средно за административните съдилища, а след разкриването на още един щат за посочената длъжност то ще е 2.00. 
Щатната бройка за „съдебен помощник“ ще бъде осигурена от отпуснатите с бюджета за съдебната власт за 2021 г. нови и неразпределени щатове за длъжността „съдебен помощник“.
2.2. След евентуално положително решение на Съдийска колегия, да се уведоми Дирекция „Бюджет и финанси“ за коригиране на бюджетните сметки.

Искания от председателите на съдилища за увеличаване на щатната численост за съдебната администрация.

3. ОТНОСНО: Искане рег. индекс № ВСС-8829/31.05.2021 г. от председателя на Специализиран наказателен съд за увеличаване щатната численост на съда с 4 /четири/ щ.бр. за длъжност „съдебен деловодител и 2 /две/ щ.бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 2 /две/ щ. бр. за длъжност „съдебен деловодител“ и 2 /две/ щ. бр. за длъжност „съдебен секретар“ по щата на Специализирания наказателен съд.
МОТИВИ: Налице е висока натовареност – почти два пъти повече в сравнение с останалите окръжни съдилища. За 2020 г. броят на делата за разглеждане от един съдия месечно по щат е 23.88, при 11.68 средно за окръжните съдилища в страната. С Решение на Пленума на Висшия съдебен съвет по протокол № 4 от 11.03.2021 г. са разкрити два съдийски щата. Налице е необходимост от увеличаване щата на съда със съдебни деловодители предвид: въвеждането от 01.03.2021 г. на Единната информационна система в съда в експлоатация; сканирането на документи и информация по делата, които в повечето случаи са многотомни; създаването на електронни дела и пр. Към момента съдът разполага с 21 щ.бр. за „съдебен секретар“ и 23 съдебни състава след сформирането на два нови. Поради естеството на делата, които се разглеждат в Специализирания наказателен съд, съдебните заседания продължават дълго, освен това са посочени данни, че почти всяка събота и неделя съдебните секретари работят по дежурства. Натовареността на съдебната администрация е голяма, което налага разкриването на нови щатове.
Щатните бройки за посочените длъжности ще бъдат осигурени от отпуснатите с бюджета за съдебната власт за 2021 г. нови щатове за длъжността „съдебен деловодител“.
3.2. ОТХВЪРЛЯ искането на председателя на Специализирания наказателен съд за увеличаване щатната численост на съда с 2 /две/ от исканите общо 4 /четири/ щ.бр. за длъжност „съдебен деловодител“
3.3. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки.

4. ОТНОСНО: Искане рег. индекс № ВСС-8144/14.05.2021 г. от председателя на Районен съд – Перник за увеличаване щатната численост на съда с 10 /десет/ щ.бр. за съдебни служители, както следва:
- 6 /шест/ щ.бр. съдебен секретар;
- 3 /три/ щ.бр. съдебен деловодител;
- 1 /една/ щ.бр. деловодител „Адвокатска стая“                                    

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 6 /шест/ щ.бр. за длъжност „съдебен секретар“  и 1 щатна бройка за длъжност „съдебен деловодител“ по щата на Районен съд – Перник.
МОТИВИ: Районен съд – Перник е един от най-високо натоварените съдилища в страната като за 2020 г. действителната натовареност на съдиите по брой делата за разглеждане на един съдия месечно е 61.38, при 51.08 средно за районните съдилища в областните градове в страната. Натовареността на съда е трайно висока за последните няколко години. Съотношението съдебни служители/магистрати, както за общата, така и за специализираната администрация е значително по-ниско от средното за тези съдилища в страната. Към момента брой служители-общо / съдии е 2.48, при 2.83 средно. Съдът разполага с 12 съдебни секретари и 21 съдии.  Това съотношение е далеч под обичайното в районните съдилища, в които съдебните секретари обработват преди и след заседание дела, дежурят наред със съдиите и ги подпомагат в администрирането по някои видове дела. Имайки предвид обема на административната работа по делата, както и възобновяването на работа с ЕИСС е безспорно, че съдебните секретари в РС-Перник са изключително натоварени. С последните изменения в ПАС на секретарите са вменени и допълнителни задължения, които с оглед натовареността трудно се изпълняват. Комисия „Съдебна администрация“ счита, че разкриването на нови щатове за съдебни секретари ще доведе до облекчаване на работата им,  изпълнение на всички задължения по ПАС и повишаване на ефективността. Не по-малко натоварени са съдебните деловодители в съда, предвид постоянно високия брой дела, работата с ЕИСС и невъзможността за пълноценна взаимозаменяемост, когато техният брой е малък, а делата- винаги много над средните норми за страната.
След разкриване на 7 щ.бр. – 6 съдебни секретари и 1 съдебен деловодител, съотношението служители-общо/съдии ще бъде 2,8, при средно 2,83.
Щатните бройки за длъжност „съдебен секретар“ и „съдебен деловодител“ ще бъдат осигурени от отпуснатите с бюджета за съдебната власт за 2021 г. нови щатове за длъжността „съдебен деловодител“.
4.2. ОТХВЪРЛЯ искането на председателя на Районен съд – Перник за увеличаване щатната численост на съда с още 3 /три/ щ.бр. за длъжност „съдебен деловодител“ . 
4.3. След евентуално положително решение на Съдийска колегия, да се уведоми Дирекция „Бюджет и финанси“ за коригиране на бюджетните сметки.

5. ОТНОСНО: Искане рег. индекс № ВСС-7775/10.05.2021 г. от председателя на Районен съд – Ямбол за увеличаване щатната численост на съда с 1/една/ щ.бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането от председателя на Районен съд – Ямбол за увеличаване щатната численост на съда с 1/една/ щ.бр. за длъжност „системен администратор“.
МОТИВИ: Районен съд – Ямбол е от съдилищата, при които не се отчита висока натовареност. Свободните щатни бройки за системни администратори бяха разпределени от СК на ВСС с решение по Протокол № 44/15.12.2020 г., т. 22. Отчетени бяха, както натовареността на съдилищата, така и числеността на съда, поради което бе преценено, че РС-Ямбол засега би следвало да се справи с един системен администратор, с какъвто разполагат повечето съдилища от големината и натовареността на въпросния. Към настоящия момент няма нови обстоятелства, които да налагат преразглеждане на решението. Няма и възможност то да бъде ресурсно обезпечено. Новите щатни бройки за системни администратори, обезпечени с бюджета за 2021 г., бяха предвидени и поискани от комисията във връзка с въвеждането на ЕИСС. Разбираеми са притесненията на председателите за недостатъчността на един системен администратор, вкл. проблемите при отсъствието му, поради което комисията стимулира възможностите за трансформации при наличен свободен щат, което е  възможното решение към настоящия момент. 
Следва да се отбележи, че съотношението съдебни служители-общо/съдии в РС Ямбол е 2.86, почти колкото средното – 2.84 за районните съдилища в областните градове в страната. 
Натовареността на съда през последните години е трайно ниска като за 2020 г. броят на делата за разглеждане от един съдия месечно е 34.41, при 41.04 средно. 

6. ОТНОСНО: Искане рег. индекс № ВСС-8977/07.06.2021 г. от председателя на Районен съд – Пазарджик за разкриване на 2 /две/ щ.бр. за съдебни служители – /1 /една/ щ.бр. за съдебен деловодител и 1 /една/ щ.бр. за съдебен деловодител-регистратура/.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ.бр. за длъжност „съдебен деловодител“ по щата на Районен съд – Пазарджик.
МОТИВИ: През последните години РС-Пазарджик е с висока действителна натовареност, а за 2020 г. е около средната и на осмо място за съдилищата в областните градове – 51.04, при 51.08 средна. След внедряването на ЕИСС работата на деловодителите безспорно е значително увеличена, като основната тежест се поема именно от тях,  за които се сочи, че се налага да остават и след работно време. За да бъдат максимално ефективни, за да спазват сроковете по делата и, за да не работят в условията на свръхнатовареност, комисията приема, че дейността им следва да се подпомогне с  поне още един служител.  
Съотношението съдебни служители-общо/съдии в РС-Пазарджик е 2.72, при средно 2.83 за районните съдилища в областните градове, а след разкриването на 1 щ.бр. за посочената длъжност ще стане 2.78.
Щатната бройка за длъжност „съдебен деловодител“ ще бъде осигурена от отпуснатите с бюджета за съдебната власт за 2021 г. нови щатове за длъжността „съдебен деловодител“.
6.2. ОТХВЪРЛЯ искането от председателя на Районен съд – Пазарджик за увеличаване щатната численост на съда с 1/една/ щ.бр. за длъжност „съдебен деловодител-регистратура“.
6.3. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки.

7. ОТНОСНО:  Искане рег. индекс № ВСС-9731/18.06.2021 г. от председателя на Районен съд – Девня за разкриване на 1 /една/ щ.бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на Районен съд – Девня за увеличаване щатната численост на съда с 1/една/ щ.бр. за длъжност „съдебен деловодител“.
МОТИВИ: Натовареността на съда не обосновава увеличаване на щата на съдебните служители. Дори действителната натовареност на съда е под средната за страната.
За 2020 г. броя на делата за разглеждане от един съдия месечно е 39,25, при 43,70 средно за районните съдилища, извън областните центрове в страната. 

8. ОТНОСНО: Искане рег. индекс № ВСС-9821/21.06.2021 г. от председателя на Окръжен съд – Сливен за разкриване на 1 /една/ щ.бр. за длъжност „управител на съдебни сгради“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ.бр. за длъжност „управител сгради“ по щата на Окръжен съд – Сливен.
МОТИВИ: Окръжен съд – Сливен не разполага с щат за „управител сгради“. Стопанисването на съдебната палата е възложено на административния ръководител-председател на Окръжен съд Сливен. В  нея се помещават и РС-Сливен, РП-Сливен, ОЗ „Охрана – Сливен“ при ГД „Охрана“ на МП и Агенцията по вписванията . Във връзка с дейности по поддръжката на сградата, вкл. прилежащите ѝ енергийно-преносни инсталации, както и предвид последните изменения в нормативната уредба и възлагането на обществени поръчки, е необходимо разкриването на една щ.бр. за длъжността „управител сгради“.
Щатната бройка ще бъде осигурена от свободните, бюджетно обезпечени служителски щатове.
 8.2. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки.

Искания от председателите на съдилища за трансформиране на щатове за съдебната администрация.

9. ОТНОСНО: Искане рег. индекс № ВСС-9462/15.06.2021 г. от председателя на Районен съд – Варна за даване на съгласие за трансформиране на 1 щ.бр. за длъжност „призовкар“ в щ.бр. за длъжност „съдебен деловодител“ и назначаване на съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. НЕ ВЪЗРАЗЯВА по искането на председателя на Районен съд – Варна за трансформиране на 1 /една/ щ.бр. „призовкар“ в „съдебен деловодител“.
9.2. ДАВА СЪГЛАСИЕ на председателя на Районен съд – Варна за предприемане на действия по трансформация и назначаване на съдебен служител.
9.3. ИЗПРАЩА решението на комисия „Бюджет и финанси“, за становище по финансовата обезпеченост.

10. ОТНОСНО: Искане рег. индекс № ВСС-9438/15.06.2021 г. от председателя на Административен съд – Варна за даване на съгласие за трансформиране на 1 щ.бр. за длъжност „съдебен секретар“ в щ.бр. за длъжност „съдебен помощник“, считано от 01.02.2022 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. НЕ ВЪЗРАЗЯВА по искането от председателя на Административен съд – Варна за трансформиране на 1 /една/ щ.бр. „съдебен секретар“ в щ.бр. за длъжност „съдебен помощник“, считано от 01.02.2022 г.
Трансформацията следва да бъде заложена в проекто-бюджета на съда за 2022 г.
10.2. ИЗПРАЩА решението на Комисия „Бюджет и финанси“, за предвиждане на средства по бюджета на Административен съд – Варна при изготвяне на бюджетната сметка на органите на съдебна власт за 2022 г. 

11. ОТНОСНО: Искане рег. индекс № ВСС-9496/16.06.2021 г. от председателя на Районен съд – Силистра за даване на съгласие за трансформиране на 1 щ.бр. за длъжност „счетоводител“ в щ.бр. за длъжност „съдебен деловодител“ и назначаване на съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. НЕ ВЪЗРАЗЯВА по искането от председателя на Районен съд – Силистра за трансформиране на 1/една/ щ.бр. за длъжност „счетоводител“ в щ.бр. за длъжност „съдебен деловодител“ .
11.2. ДАВА СЪГЛАСИЕ на председателя на Районен съд – Силистра за обявяване и провеждане на конкурс за 1 /една/ щ.бр. за длъжност „съдебен деловодител“, във връзка с решение по т. 11.1. от настоящия протокол.
11.3. ИЗПРАЩА решението на комисия „Бюджет и финанси“, за становище по финансовата обезпеченост.

12. ОТНОСНО: Искане рег. индекс № ВСС-8904/03.06.2021 г. от председателя на Окръжен съд – Ямбол за даване на съгласие за трансформиране на 2 щ.бр. за длъжност „чистач-куриер“ в „куриер-чистач“ и преназначаване на съдебните служители, заемащи посочените длъжности по реда на 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. НЕ ВЪЗРАЗЯВА по искането на председателя на Окръжен съд – Ямбол за трансформиране на 2 /две/ щ.бр. за длъжност „чистач-куриер“ в „куриер-чистач“, както и по преназначаването на съдебните служители, заемащи посочените длъжности (което решение е от компетентността на председателя на съда).
12.2. ИЗПРАЩА решението на комисия „Бюджет и финанси“, за становище по финансовата обезпеченост.

13. ОТНОСНО: Искане рег. индекс № ВСС-9004/16.06.2021 г. от председателя на Районен съд – Добрич за даване на съгласие за трансформиране на 1 щ.бр. за длъжност „съдебен секретар“ в длъжност „системен администратор и съдебен статистик, и съдебен секретар“. /решение на КПКИТ от 17.06.2021 г./

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. НЕ ВЪЗРАЗЯВА по искането на председателя на Районен съд – Добрич за трансформиране на 1 /една/ щ.бр. „съдебен секретар“ в длъжност „системен администратор“, с възлагане на допълнителни функции по преценка на административния ръководител.
МОТИВИ: Въвеждането на ЕИСС и предстоящото електронно правосъдие затрудняват все още всички съдилища. Комисията стимулира трансформациите на освободени длъжности в такива, които реално са необходими на съда, поради което намира искането за целесъобразно.
Следва да се обърне внимание на председателя на съда, че не е възможно системният администратор да съчетава и функциите на съдебен секретар. Административният ръководител има правото да възлага и допълнителни функции на определени служители, но те следва да са съвместими с длъжността и адекватни на класификатора.
13.2. ИЗПРАЩА решението на комисия „Професионална квалификация и информационни технологии“, за сведение.
13.3. ИЗПРАЩА решението на комисия „Бюджет и финанси“, за становище по финансовата обезпеченост.

	14. ОТНОСНО: Искане рег. индекс № ВСС-9382/11.06.2021 г. от председателя на Районен съд – Добрич за даване на съгласие за сключване на граждански договори с външен изпълнител за временно почистване на работните помещения в Съдебната палата-Добрич, за периода от 19.07.2021 г. до 14.09.2021 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	14.1. ОТХВЪРЛЯ искането от председателя на Районен съд – Добрич за сключване на граждански договори с външен изпълнител за временно почистване на работните помещения в Съдебната палата-Добрич, за периода от 19.07.2021 г. до 14.09.2021 г.
	14.2. ПРЕПОРЪЧВА на председателя на Районен съд – Добрич да обсъди с управителя на Съдебната палата вариант за съвместен график с всички органи на съдебна власт в палатата за почистване  на общите части за определен период от време.
	МОТИВИ: При наличието на щатни бройки за чистачи във всички органи на съдебна власт и възможности за временни общи графици по отношение на почистването на общите части на съдебната палата или друг начин на взаимозаменяемост за определен период от време (като е подходящо и постоянно да се изготвят графици между всички органи на съдебна власт, ползващи съдебната палата), не е обосновано и в съответствие със закона извършването на подобни допълнителни разходи.

15. ОТНОСНО: Предложение рег. индекс № ВСС-6107/08.06.2021 г. от председателя на Районен съд – Пловдив за провеждане на среща във връзка с искане за разкриване на 31 /тридесет и една/ щ.бр. за съдебни служители. /отложена точка с решение на КСА-СК от 12.05.2021 г., т. 16/.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. ОТЛАГА за следващо заседание на комисията и насрочване на среща.

16. ОТНОСНО: Писма рег. индекс № ВСС-5473/11.05.2021 г. и № ВСС-5473/19.03.2021 г. от председателя на Апелативен съд – София с искане за становище относно начина на определяне на възнагражденията на съдебните служители на длъжностите, прехвърлени от ВКС в АС-София.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

16.1. Отлага решаването на въпроса за следващото заседание на комисията, на което да се покани административният ръководител- председател на Апелативен съд – София, както и представител на Дирекция „Бюджет и финанси“ .

17. ОТНОСНО: Писмо рег. индекс № ВСС-5109/09.03.2021 г. от Националното сдружение на съдебните служители с искане за иницииране на законодателна промяна в чл. 354 на ЗСВ и създаване на нова аления (2).

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

17.1. ИЗПРАЩА писмото от Националното сдружение на съдебните служители /рег. индекс № ВСС-5109/09.03.2021 г./ на Комисията по правни въпроси към Пленума на Висшия съдебен съвет, по компетентност.

18. ОТНОСНО: Писмо рег. индекс № ВСС-7978/12.05.2021 г. от и.ф. председателя на Районен съд – Малко Търново относно дадени предписания от ДАНС по сигурността и защитата на класифицираната информация.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

18.1. Намира за нецелесъобразно влагането на средства за изпълнението на предписанията на ДАНС предвид писмата на ДКСИ и ДАНС по отношение на възможността за контролни пунктове или специализирани звена към регистратурите за КИ в определените от ВСС организационни единици .
МОТИВИ: С Решение по Протокол № 6/20.05.2020 г., Комисия „Съдебна администрация“ към Съдийската колегия взе решение да се започне процедура по редуциране броя на районните съдилища със статут на организационни единици по смисъла на ЗЗКИ, като възложи на председателите на Окръжните съдилища да координират с председателите на районните съдилища и изразят съвместни предложения за района на съответния окръжен съд относно оставащите организационни единици и обособяването на контролни пунктове или специализирани звена в останалите районни съдилища. 
Мотивите за това решение бяха свързани с привеждане на регистратурите на съдилищата в съответствие с изискванията за различните видове сигурност по смисъла на ЗЗКИ с цел защита на класифицираната информация по всички правила, както и поради финансови съображения. Комисията счете, че е необосновано разходването на бюджетни средства за ненужни инвестиции и дейности, каквито са регистратурите за класифицирана информация в почти всички районни съдилища извън тези в областните градове. За да достигне до този извод, Комисията събра данни от всички районни съдилища в България относно постъпилите в РКИ книжа и анализира обстоятелствата. 
Преди да вземе решение, Комисията отправи запитване до компетентните по ЗЗКИ органи – ДАНС и ДИКСИ относно допустимостта на подобно оптимизиране. ДАНС отговори, че не е от нейната компетентност, поради което да отправим запитване до ДКСИ. След запитване, разговор и писмен отговор от ДКСИ, Комисия „Съдебна администрация“ предприе действията към закриване на някои регистратури КИ, премахване на обособени помещения за КИ в малки районни съдилища, както и уведоми останалите комисии, ангажирани с отговорности по създаването на регистратури и помещения по ЗЗКИ, за предприетите мерки и ненужността занапред от изграждането на помещения за КИ в малките районни съдилища. Същевременно, даде указания на председателите на съдилищата за предприемане на действия за доразвитие на регистратури и помещения за КИ в оставащите организационни единици, при максимално изпълнение на задълженията по ЗЗКИ, за да може наистина да се гарантира опазването на този вид информация, съобразно изискванията на закона. Нещо повече, съобразно писмения отговор на ДИКСИ, председателите на окръжните и районни съдилища бяха уведомени, че в малките районни съдилища могат да останат контролни пунктове или специализирани звена към регистратурите за КИ в определените организационни единици, да се създадат нарочни правила за регламентиране на начина на работа с документите и материалите, съдържащи КИ, редът за приемане, обработване, съхранение и ползване; Само по-големите съдилища да останат организационни единици с регистратури и специално обезопасени помещения, ССИ или завеждащи регистратура, като там, където е възможно, функциите да бъдат изпълнявани по съвместителство при спазване на забраната за обща длъжност на ССИ и завеждащият регистратура, поради йерархичната подчиненост.
Една година след отговора си, през лятото на 2020г., ДАНС покани на среща г-н Боян Магдалинчев – представляващ ВСС и член на КСА-СК, и Боряна Димитрова – председател на КСА-СК за да уведомят ВСС, че не споделят изразеното от ДКСИ становище и не е възможно закриване на организационни единици и преобразуването им в контролни пунктове или специализирани звена. Нещо повече, очевидно са били дадени указания на ТД на ДАНС, към които КСА-СК насочи председателите на съдилищата за съдействие, да не се позволява, като противоречаща на закона, подобна трансформация. 
Към настоящия момент, за поредна година, редица съдилища преминават годишните проверки на ДАНС относно защитата на класифицирана информация и получават доклади с множество забележки и препоръки за предприемането на мерки, свързани с изискванията за опазване на класифицираната информация, някои от които доста скъпи, представляващи неоправдана за съдебната система инвестиция.
Относно щатното обособяване, структурата, численият състав и мерките за защита на регистратурата, които се определят в зависимост от нивата на класификация и обема на класифицираната информация, е дадена свобода на организационната единица /чл.51, ал.2 ат ППЗКИ/, в който смисъл ВСС би могъл и да не се съобрази с устното становище на ДАНС. 
Към настоящия момент не е осъществена втора среща с ДКСИ, но не е оттеглено или отменено разрешението им в малките съдилища да останат само контролни звена, което изисква по-малка инвестиция.
Предвид изложеното, комисията счита, че не би следвало да се поставя под съмнение и опасност защитата на класифицираната информация във всеки един орган на съдебна власт, но средствата за обезпечаването й трябва да са адекватни на реалната ситуация, поради което предлага на комисия „Бюджет и финанси“ да прецени необходимостта от извършване на всички предписани от ДАНС и поискани в изпълнение на предписанията от председателя на РС-Малко Търново, средства. По тези съображения, комисията счита разходите за нецелесъобразни.
18.2. Изпраща настоящото решение на Комисия „Бюджет и финанси“, по компетентност.

ПРЕДСЕДАТЕЛ 			
НА КОМИСИЯТА:        /п/
 							   БОРЯНА ДИМИТРОВА